Plastic Beach
Plastic Beach — ჯგუფ Gorillaz-ის მესამე სტუდიური ალბომი, რომელიც გამოვიდა 2010 წლის მარტში. ალბომში ნახევრად ვირტუალური ჯგუფი, რომლის იდეის ავტორია Blur-ის ლიდერი დეიმონ ოლბარნი, განაგრძობს ცდებს სხვადასხვა მუსიკალურ ჟანრთან, რომელთა შორის არის სოული, სინთპოპი, დისკო, ალტერნატიული როკი, ჰიპ-ჰოპი და თრიპ-ჰოპი. დისკის ჩაწერაში მონაწილეობა მიიღეს ცნობილმა შემსრულებლებმა. მათ შორის არიან - სნუპ დოგი, Hypnotic Brass Ensemble, არაბული მუსიკის შემსრულებელი ლიბანური ეროვნული ორკესტრი, ბობი უომეკი, მოს დეფი, Little Dragon და ჯგუფის The Clash მონაწილე მიკ ჯოუნსი.